als_Latn dik_Latn sag_Latn
Aplikacioni për foto Cooliris është blerë nga Yahoo. U desh një kohë e gjatë që të arrihej kjo marrëveshje. Cooliris është themeluar në vitin 2006 dhe është njohur fillimisht për krijimin e fotove dhe përmbajtjeve të tjera “3D Wall”.
Kompania pati krijuar gjithashtu një platformë për reklamat në pajisjet mobile, e quajtur Adjitsu, e cila iu shit divizionit Amobee të kompanisë Singtel në vitin 2012. Së fundmi, kompania u përqendrua më shumë tek aplikacioni në pajisjet mobile (i quajtur gjithashtu Cooliris) i cili i lejon përdoruesit të shohin foto nga shërbime të tjera si Facebook, Flickr dhe Dropbox. Këtë verë, Cooliris prezantoi gjithashtu një aplikacion për mesazhe me foto, i quajtur Beamlt.
Nën udhëheqjen e shefes ekzekutive Marissa Mayer, Yahoo është fokusuar shumë tek pajisjet mobile, dhe vetëm muajin e kaluar ajo bleu aplikacionin për mesazhe në pajisjet mobile, MessageMe.
Nuk janë zbuluar shumë detaje mbi blerjen më të fundit që ka bërë kompania Yahoo. E vetmja gjë që dihet është se si Cooliris dhe Beamlt Messenger do të vazhdojnë të funksionojë. Yahoo ka deklaruar gjithashtu se do të mirëpresë në bordin e saj 17 punonjës të kompanisë Cooliris. Për momentin nuk do të ndryshojë asgjë në lidhje me produktet e Cooliris-it.
(Herë të lexuara: 96)
als_Latn als_Latn als_Latn als_Latn als_Latn